จอห์น เซอร์ทีส

**จอห์น นอร์แมน เซอร์ทีส** (; 11 กุมภาพันธ์ ค.ศ. 1934 – 10 มีนาคม ค.ศ. 2017) เป็นนักแข่งรถและจักรยานยนต์ทางเรียบชาวบริติช เคยเข้าร่วมการแข่งขันกรังด์ปรีซ์มอเตอร์ไซเคิลเรซซิงตั้งแต่ฤดูกาล  ถึง  และการแข่งขันฟอร์มูลาวันตั้งแต่ฤดูกาล  ถึง  เซอร์ทีสเป็นแชมป์โลกกรังด์ปรีซ์มอเตอร์ไซเคิลเรซซิงประเภทนักขับด้วยกันเจ็ดสมัย โดยได้รับตำแหน่งแชมป์สี่สมัยในรุ่น 500 ซีซี ซึ่งเป็นระดับสูงที่สุดกับเอมเมวีอากุสตา และเป็นแชมป์โลกฟอร์มูลาวันประเภทนักขับหนึ่งสมัยในฤดูกาล  กับแฟร์รารี ด้วยชัยชนะในการแข่งขันมอเตอร์ไซค์กรังด์ปรีซ์ 38 รายการ และการแข่งขันฟอร์มูลาวันกรังด์ปรีซ์หกรายการ เซอร์ทีสยังคงเป็นนักขับเพียงคนเดียวในประวัติศาสตร์ที่ได้รับตำแหน่งแชมป์โลกทั้งในการแข่งรถสองล้อและสี่ล้อ

เซอร์ทีสเกิดที่ตำบลแทตส์ฟีลด์ เทศมณฑลเซอร์รีย์ และเติบโตที่ย่านเชอร์ลีย์ ใกล้กับเมืองครอยดอน ในครอบครัวที่ประกอบธุรกิจตัวแทนจำหน่ายจักรยานยนต์ โดยมีบิดาเป็นนักแข่งจักรยานยนต์ประเภทกราสแทร็กที่ประสบความสำเร็จและเป็นแชมป์ประเภทพ่วงข้างในระดับภูมิภาค เซอร์ทีสเริ่มแข่งจักรยานยนต์ประเภทกราสแทร็กเช่นเดียวกันเมื่ออายุ 15 ปี ก่อนที่จะได้ฝึกหัดงานที่โรงงานของวินเซนต์ เขาเข้าร่วมการแข่งขันชิงแชมป์โลกครั้งแรกในการแข่งขันอัลสเตอร์กรังด์ปรีซ์ รุ่น 250 ซีซี ของฤดูกาล  และกลายมาเป็นนักขับทีมโรงงานของนอร์ตันในฤดูกาล  เซอร์ทีสย้ายไปแข่งให้แก่เอมเมวีอากุสตาและได้รับตำแหน่งแชมป์โลกประเภทนักขับรุ่น 500 ซีซี สมัยแรกในฤดูกาล  ทำให้เขามีฉายาว่า "บุตรแห่งสายลม" ภายหลังที่ผู้ผลิตคู่แข่งอย่างจีเลราและโมโต กุซซี่ ถอนตัวออกจากการแข่งขันเมื่อสิ้นสุดฤดูกาล  เซอร์ทีสและเอมเมวีอากุสตาจึงมีผลงานโดดเด่นในสองรุ่นระดับสูงสุด โดยเซอร์ทีสได้รับตำแหน่งแชมป์โลกประเภทนักขับสามสมัยติดต่อกันในทั้งสองรุ่นตั้งแต่ฤดูกาล  ถึง  ด้วยชัยชนะในการแข่งขัน 32 รายการจากทั้งหมด 39 รายการ และยังเป็นนักขับคนแรกที่ชนะการแข่งขันไอล์ออฟแมนทีทีในประเภทซีเนียร์ทีทีสามปีติดต่อกัน

เซอร์ทีสผันตัวมาแข่งรถสี่ล้ออย่างเต็มตัวในการแข่งขันฟอร์มูลาวันกรังด์ปรีซ์รายการแรกที่โมนาโกในฤดูกาล  กับโลตัส และมีผลงานที่น่าประทับใจอย่างต่อเนื่องด้วยอันดับที่สองในการแข่งขันรายการถัดมาที่บริเตนใหญ่และตำแหน่งโพลที่โปรตุเกส เขาย้ายไปอยู่กับแฟร์รารีในฤดูกาล  และนำชัยชนะครั้งแรกของตนมาให้แก่แฟร์รารีได้เป็นครั้งแรกในรอบสองปีจากการแข่งขันเยอรมันกรังด์ปรีซ์ เขาชนะการแข่งขันที่สนามเดิมอีกครั้งและสนามเหย้าของทีมในฤดูกาล  และจบอันดับที่สองในการแข่งขันรายการสุดท้ายที่เม็กซิโก นำหน้าคู่แข่งคนสำคัญ ได้แก่ จิม คลาร์ก และเกรอัม ฮิลล์ เพื่อได้รับตำแหน่งแชมป์โลกสมัยแรกและสมัยเดียวของเขา แม้ว่าจะได้รับบาดเจ็บสาหัสจากอุบัติเหตุระหว่างการฝึกซ้อมรถสปอร์ตในช่วงท้ายฤดูกาล  เซอร์ทีสฝืนตัวเองกลับมาชนะการแข่งขันเบลเจียนกรังด์ปรีซ์ในฤดูกาลถัดมาภายใต้สภาพอากาศที่มีฝนตกหนัก แต่หลังจากนั้นไม่นานเขาก็แยกทางกับแฟร์รารีเนื่องจากเกิดความขัดแย้งกับทีมในการแข่งขัน 24 ชั่วโมง เลอม็อง เขาจบฤดูกาลไปด้วยชัยชนะในการแข่งขันรายการสุดท้ายที่เม็กซิโกกับคูเปอร์ และย้ายไปอยู่กับฮอนด้าในฤดูกาล  โดยเขาสามารถนำชัยชนะครั้งที่สองของทีมมาได้ในการแข่งขันที่อิตาลี 

เซอร์ทีสก่อตั้งทีมของตัวเองขึ้นมาเพื่อแข่งรถสปอร์ตในฤดูกาลแรกของการแข่งขันแคน-แอม ซึ่งเขาได้รับตำแหน่งแชมป์ไปครอง เมื่อทีมสามารถสร้างรถได้ด้วยตนเอง เขาจึงพาเข้าร่วมการแข่งขันฟอร์มูลาวันในฤดูกาล  ก่อนที่ตัวเขาเองจะเปลี่ยนมาบริหารทีมอย่างเต็มตัวตั้งแต่ฤดูกาล  ทีมออกจากการแข่งขันหลังสิ้นสุดฤดูกาล  ด้วยผลงานโดยรวมเป็นอันดับบนโพเดียมสองครั้ง เซอร์ทีสหันมาประกอบธุรกิจตัวแทนจำหน่ายรถในช่วงคริสต์ทศวรรษ 1970 และสนับสนุนอาชีพนักแข่งรถของลูกชาย เฮนรี มาโดยตลอด จนกระทั่งเกิดอุบัติเหตุระหว่างการแข่งขันฟอร์มูลาทูในฤดูกาล 2009 ส่งผลให้เฮนรีเสียชีวิต เซอร์ทีสได้จัดตั้งมูลนิธิเป็นอนุสรณ์เพื่อช่วยเหลือผู้ที่ได้รับบาดเจ็บทางสมองจากอุบัติเหตุและสนับสนุนนักขับเยาวชนในการแข่งขันกีฬาท้าความเร็ว เซอร์ทีสเสียชีวิตอย่างสงบจากภาวะการหายใจล้มเหลวเมื่อวันที่ 10 มีนาคม ค.ศ. 2017 เขาได้รับพระราชทานเครื่องราชอิสริยาภรณ์จักรวรรดิบริติชสามครั้ง โดยชั้นตราสูงสุดที่ได้รับเป็นชั้นตติยาภรณ์ใน ค.ศ. 2016 นอกจากนี้ เขายังมีชื่อบรรจุอยู่ในหอเกียรติยศกีฬาท้าความเร็วนานาชาติใน ค.ศ. 1996

## สถิติการแข่งจักรยานยนต์
### ผลการแข่งขันกรังด์ปรีซ์มอเตอร์ไซเคิลเรซซิง
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)

; หมายเหตุ
* &nbsp;การแข่งขันถูกยกเลิกจากสภาพอากาศที่ไม่เอื้ออำนวย และเอฟไอเอ็มยกเว้นการแข่งขันจากการชิงแชมป์โลก

## สถิติการแข่งรถ
### สรุปอาชีพนักแข่งรถ

; หมายเหตุ
* &nbsp;ไม่มีสิทธิ์สะสมคะแนนและอันดับเพื่อชิงแชมป์ เนื่องจากเข้าร่วมการแข่งขันในฐานะนักขับรับเชิญ
* &nbsp;ไม่มีสิทธิ์สะสมคะแนนและอันดับเพื่อชิงแชมป์ เนื่องจากเข้าร่วมการแข่งขันในฐานะนักขับระดับสูง (graded driver)

### ผลการแข่งขันฟอร์มูลาวันชิงแชมป์โลก
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)



; หมายเหตุ
* &nbsp;ไม่จบการแข่งขันแต่ถูกจัดอันดับ

### ผลการแข่งขันฟอร์มูลาวันแบบไม่ชิงแชมป์
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)



; หมายเหตุ
* &nbsp;ไม่จบการแข่งขันแต่ถูกจัดอันดับ

### ผลการแข่งขัน 24 ชั่วโมง เลอม็อง

## หมายเหตุ

## อ้างอิง

### บรรณานุกรม

* 

## แหล่งข้อมูลอื่น

* 
* 

หมวดหมู่:นักแข่งรถมอเตอร์ไซค์ชาวอังกฤษ
หมวดหมู่:นักแข่งรถชาวอังกฤษ
หมวดหมู่:นักแข่งรถรุ่น 500 ซีซี ชิงแชมป์โลก
หมวดหมู่:นักแข่งรถรุ่น 350 ซีซี ชิงแชมป์โลก
หมวดหมู่:นักแข่งรถรุ่น 250 ซีซี ชิงแชมป์โลก
หมวดหมู่:นักแข่งรถสูตรหนึ่งชาวอังกฤษ
หมวดหมู่:แชมป์โลกรุ่น 500 ซีซี ประเภทนักขับ
หมวดหมู่:แชมป์โลกรุ่น 350 ซีซี ประเภทนักขับ
หมวดหมู่:แชมป์โลกฟอร์มูลาวันประเภทนักขับ
หมวดหมู่:ผู้ได้รับเครื่องราชอิสริยาภรณ์ซีบีอี
หมวดหมู่:เสียชีวิตจากภาวะการหายใจล้มเหลว